	Nacrt prijedloga izmjena i dopuna Plana upravljanja destinacijom Grada Malog Lošinja 2026. – 2029.

POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA  PUTEM INTERNETSKOG SAVJETOVANJA SA JAVNOŠĆU 

	RAZLOZI DONOŠENJA AKTA 
	 Plan upravljanja destinacijom Grada Malog Lošinja 2026. – 2029. usvojen je Odlukom Gradskog vijeća Grada Malog Lošinja i objavljen u Službenim novinama Grada Malog Lošinja broj 2/26.
Predloženim izmjenama i dopunama Plana predviđa se mogućnost uvođenja turističkog ekološkog doprinosa, sukladno Zakonu o turizmu, kao namjenskog instrumenta financiranja aktivnosti usmjerenih na smanjenje negativnih utjecaja turizma na okoliš, klimu i prostor te zaštitu i očuvanje prirode.
Izmjene se odnose na poglavlje 7.2. Aktivnosti, odnosno aktivnost 1.1.2. Plan zaštite mora i podmorja, kroz dopunu predviđenih koraka provedbe, izvora financiranja i pokazatelja realizacije.


	CILJEVI PROVOĐENJA SAVJETOVANJA 
	Cilj predloženih izmjena i dopuna jest stvaranje planskih pretpostavki za razmatranje opravdanosti i izvedivosti uvođenja turističkog ekološkog doprinosa te osiguravanje dodatnih namjenskih sredstava za provedbu mjera zaštite okoliša, mora, podmorja i prirodnih resursa.
Eventualno uvođenje turističkog ekološkog doprinosa, uključujući opseg primjene, obveznike, razdoblje primjene, način naplate i visinu doprinosa, uređivalo bi se posebnom odlukom Gradskog vijeća Grada Malog Lošinja.


	ROK ZA PODNOŠENJE MIŠLJENJA, PRIMJEDBI I PRIJEDLOGA 
	03. studeni 2026. – 03. prosinca 2026.

	ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA 
	Pisane primjedbe na  prijedlog Odluke dostavljaju se na zadanom obrascu (u prilogu) i to elektroničkom poštom na e-mail: martina.krajina@mali-losinj.hr 

	Sukladno odredbama članka 11. Zakona o pravu na pristup informacijama („Narodne novine“ broj 25/13, 85/15) nakon provedenog savjetovanja sa javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti javnost putem svoje web stranice na kojoj će objaviti Izvješće o provedenom savjetovanju sa javnošću. 



